****

**Sajtóközlemény**

**A VGP két hektáron telepített méhlegelőt Győrben**

*Budapest, 2022. augusztus 2.. -* **Méhlegelő várja a győri VGP Parkban a környék méheit, de hamarosan madáretetőket is telepít a logisztikai és könnyűipari ingatlanok európai szolgáltatója a 2 hektáros területre. A VGP csoport európai és hazai szinten elkötelezett a fenntarthatóság és a környezetvédelem mellett nem csak épületeinek tervezésénél, de a még nem beépített területek hasznosításánál is.**

Tavaly ősszel telepítette a VGP Park Győr Kft az első magyarországi méhlegelőjét Körtefa utcai területén. Az évelő magkeverékkel bevetett két hektáros ingatlan idén tavasszal és nyáron már teljes kapacitással szolgálta a környék méhcsaládjait. A terület nagyságára való tekintettel a cég az Országos Magyar Méhészeti Egyesülettel jóváhagyásával a Syngenta Kft-vel működött együtt a Beporzó program keretében.

„*Amikor épületeket tervezünk, folyamatosan szem előtt tartjuk az olyan fenntarthatósági szempontokat, mint például a megújuló energiák hasznosítása, az energiatakarékosság. A területgazdálkodás során a biológiai sokféleségre összpontosítunk, nemcsak a beépítetlen, hanem az építés után az épületeinket körülvevő összes területen. Méhészeti szakértőkkel történt egyeztetések után döntöttünk a méhlegelő telepítése mellett, bízva abban, hogy ezzel jótékony hatással leszünk a környék ökoszisztémájára”* – mondta el a VGP ország Igazgatója Pálovics Károly.

A méhlegelők telepítése azért különösen fontos, mert az elmúlt évtizedekben 20-40%-kkal csökkent a beporzó rovarok száma, ezt döntően a rovarok, vadak életterének csökkenése és a táplálkozó területek hiánya okozza.

„*A rovarok mellett a madarak és az emlős vadállatok élettere is bővül a méhlegelők telepítésével, a 3-4 évig fenntartható és folyamatosan virágzó területek a tapasztalatok szerint megtöbbszörözik a vadméhek, a háziméhek számát, és mellettük fácánok, fürjek, nyulak, őzek látogatják a rendszeresen a területet*” – tette hozzá Benke Szabolcs, a Syngenta Kft szakértője.

A VGP magyar csoportja a tulajdonában álló a győri méhlegelő területén nem tervez építkezést, a két hektáros legelő így még sok éven át biztosítja élőhelyet a porzó rovaroknak.

ELÉRHETŐSÉGI ADATOK POTENCIÁLIS BÉRLŐKNEK ÉS MÉDIAÉRDEKLÉSÉHEZ

|  |  |
| --- | --- |
| Alexandra Solti Crest Communications, Kommunikációs tanácsadó   | Tel: +36 30 226 3506  e-mail: alexandra.solti@crestcommunications.hu |
| Gergely Somogyi VGP, Commercial Director  | Tel: +36 70 488 9221 e-mail: gergely.somogyi@vgpparks.eu   |
| Károly Pálovics VGP, Country manager for Hungary  | Tel: +36 30 921 6938 e-mail: karoly.palovics@vgpparks.eu  |

**A VGP-ről:**

Magas minőségi követelményeknek megfelelő logisztikai és könnyűipari célú ingatlanok fejlesztésével, kezelésével és tulajdonlásával foglalkozó, páneurópai vállalat vagyunk. Építőipari gyökerekkel rendelkező vállalkozásként ma stratégiai fókuszunkat áthelyeztük a több bérlőt kiszolgáló, nagy méretű ipari parkok fejlesztésére. A vállalat 11,28 millió m²-es (saját vagy lekötött) fejlesztési földterülettel rendelkezik, és stratégiai fókusza az üzleti parkok fejlesztésére irányul. Az 1998-ban belga családi ingatlanfejlesztő cégként a Cseh Köztársaságban alapított VGP ma mintegy 360 alkalmazottat foglalkoztat, és 16 európai országban közvetlenül, illetve több 50:50 arányú vegyes vállalaton keresztül rendelkezik és működik. 2021 decemberében a VGP bruttó eszközértéke a 100%-os közös vállalkozásokkal együtt 5,75 milliárd eurót tett ki, a vállalat nettó eszközértéke (EPRA NTA) pedig 2,33 milliárd euró volt. A VGP-t az Euronext Brussels tőzsdén jegyzik (ISIN: BE0003878957.

További információ: **https://www.vgpparks.eu/hu/**